Romerspurv

Romerspurv (Passer italiae) er en fugl i spurvefamilien. Romerspurven er hjemmehørende i Italia sør for Alpene inkludert Sicilia, samt Korsika, Kreta, Malta og enkelte mindre øyer i Middelhavet.

Den taksonomiske statusen til romerspurven har lenge vært debattert. Ifølge nyere DNA-studer ledet av en norsk forskningsgruppe har arten oppstått ved hybridisering mellom gråspurv (P. domesticus) og middelhavsspurv (P. hispaniolensis). Arten danner derfor, sammen med disse artene, en såkalt superart.

 Beskrivelse 
Fuglen likner gråspurv og er som denne en kraftig og litt lubben spurv på om lag 14–16 cm fra nebb til stjert. Hanner av romerspurv skilles fra gråspurvhannen ved at hodet er ensfarget kastanjebrunt (mangler gråspurvens grå isse) og ved at kinnet er kritthvitt og ikke gråaktig som hos gråspurven. Hunnen er svært lik gråspurvhunnen og er tilnærmet umulig å skille fra denne i felt.

 Referanser 
Hermansen JS, Sæther SA, Elgvin TO, Borge T, Hjelle E, Sætre G-P. 2011. Hybrid speciation in sparrows I: phenotypic intermediacy, genetic admixture and barriers to gene flow. Mol Ecol 20: 3812-3822.

Elgvin TO, Hermansen JS, Fijarczyk A, Bonnet T, Borge T, Sæther SA, Voje KL, Sætre G-P. Hybrid speciation in sparrows II: a role for sex chromosomes? Mol Ecol 20: 3823-3837.

Summers-Smith JD  1988. The Sparrows: A study of the genus Passer. Calton: T & AD Poyser. 342 s.

Summers-Smith, D., Christie, D.A. & Garcia, E.F.J. (2016). Sparrow (Passer domesticus). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

 Eksterne lenker 


Kategori:Spurver